SCC เพิ่มการลงทุนใน “Prime Group” อีก 15% มูลค่า 2.1 พันลบ.
SCC เพิ่มการลงทุนใน “Prime Group” ผู้ดำเนินธุรกิจกระเบื้องเซรามิกในเวียดนาม อีก 15% คิดเป็นมูลค่า 2.1 พันลบ.
27 ม.ค. 2559

บริษัท ปูนซิเมนต์ไทย จำกัด (มหาชน) หรือ SCC ระบุว่า ตามที่บริษัทที่ประชุมคณะกรรมการบริษัทเมื่อวันที่ 27 มกราคม 2559 ได้มีมติอนุมัติให้เอสซีจี ผลิตภัณฑ์ก่อสร้าง เข้าซื้อหุ้นใน Prime Group อีกร้อยละ 15 คิดเป็นมูลค่ารวมประมาณ 2,190 ล้านบาท ซึ่งทำให้ เอสซีจี ผลิตภัณฑ์ก่อสร้างเป็นผู้ถือหุ้นทั้งหมด (ร้อยละ 100) ในธุรกิจของ Prime Group และสินทรัพย์ที่เกี่ยวข้อง
อนึ่ง Prime Group เป็นผู้ผลิตกระเบื้องเซรามิกชั้นนำในประเทศเวียดนามซึ่งในปี 58 มียอดขายประมาณ 8,300 ล้านบาท โดยมี แหล่งผลิตอยู่ทางภาคเหนือและภาคกลางของประเทศเวียดนาม
ขณะที่บริษัทตั้งงบประมาณการรายจ่ายลงทุน และเงินลงทุนสำหรับปี 2559 – 2563 เป็นเงินจำนวน 200,000 – 250,000 ล้านบาท โดยคาดการณ์รายจ่ายลงทุนและเงินลงทุนของทั้งปี 2559 เป็นเงินประมาณ 50,000 ล้านบาท ทั้งนี้ เอสซีจี ยังคงมุ่งดำเนินกลยทุธ์ในการขยายการลงทุนในธุรกิจหลักไปยังภูมิภาคอาเซียนอย่างต่อเนื่อง